Драги ученици,

Веома је важно ради обезбеђивања заштите здравља ученика и запослених, као и остваривања права ученика на образовање, да се сви учесници образовно-васпитног процеса придржавају актуелних препорука и мера надлежних институција и органа.

У складу са тим, ученик треба да носи маску од уласку у школу па све до доласка до своје клупе. Маска се обавезно користи и током одговарања и током сваког разговора.

Маска се обавезно користи и приликом било којег кретања ван клупе, приликом одласка на одмор или у тоалет. Током боравка у школи може да се користи било која маска (хируршка, епидемиолошка или платнена), али се свака маска мора користити на исправан начин - тако да покрива нос, уста и браду. Такође, не треба користити маску којаје запрљана или овлажена. Није дозвољено мењање маски међу ученицима. Треба водити рачуна о редовној хигијени руку (често прање и дезинфекција).

Ученици старијих разреда улазе на улаз уз степенице поред хола школе. Свако одељење имаће своју учионицу, а у кабинете ће ићи само за часове информатике и технике и технологије. У тоалете може ући онолико ученика колико има кабина.

Школска 2021/2022. година у складу са Календаром образовно-васпитног рада основне школе почиње 01.09.2021. године. Образовно-васпитни рад организује се непосредно у простору школе према усвојеном распореду часова, за све ученике у одељењу истовремено. Час наставе траје 45 минута.

Срећан и успешан почетак нове школске године!